Ulac aṭas n tezrawin γef tullist s teqbaylit. Ugur nniḍen d ugur n tsuqilt, imi ulac aṭas n tezrawin i yettwaxedmen s tmaziγt, nemlal-d aṭas n wuguren di tsuqilt n kra n tmiḍranin d tseddarin n yimura. Am wakken daɣen aṭṭan n ‘Corona’, yeɣli-d di tallit i deg i nxeddem tazrawt-agi, d ayen id-yeglan s uɣlaq n tesdawit d temkarḍiyin, dayen i aɣ-yesɛeṭṭlen leqdic-nteɣ imi ur nezmir ara ad d-nawi idlisen s wacu ara ad nesseddu tazrawt-nteɣ.